**РАЗДЕЛ I**

**ТЕХНИЧЕСКА СПЕЦИФИКАЦИЯ**

**ИЗГРАЖДАНЕ – ПРОЕКТИРАНЕ И СТРОИТЕЛСТВО НА ПРИСТРОЙКА КЪМ СГРАДА В С.БАТОВО ЗА РАЗШИРЕНИЕ НА ДЕТСКА ГРАДИНА**

* 1. **ПРЕДМЕТ НА ПОРЪЧКАТА:**

 Предметът на настоящата обществена поръчка обхваща извършване на следните дейности, свързани с изграждане на пристройка към съществуваща сграда в с.Батово за разширение на детска градина:

* Изготвяне на инвестиционен проект във фаза технически проект по съответните части. Извършване на оценка на съответствието на част „Конструктивна“.
* Изпълнение на строителството и упражняване на авторски надзор по време на строителството.

Настоящата поръчка се възлага във връзка с необходимостта да се подобрят условията на пребиваване на децата в детската градина. Част от сградата на училището в село Батово, след преустройство, от години се използва за детска градина. С увеличаването на децата в детската градина е необходимо да се осигури отделно помещение с площ около 50 кв.м. за спалня.

* 1. **МЯСТО ЗА ИЗПЪЛНЕНИЕ**

 Пристройката се изгражда в село Батово в урегулиран поземлен имот (УПИ) Х в квартал 15 по плана на селото.

* 1. **ОПИСАНИЕ НА ОБЕКТА:**

В изпълнение на инвестиоционната програма на общината се изгражда пристройка към съществуваща сграда – училище в УПИ Х, квартал 15 в с.Батово, за разширение на детската градина. На първия етаж в западната част на сградата на училището е разположена детската градина. За нея е осигурен отделен вход, стая ползваща се за занималня и спалня, сервизни помещения. Във връзка с повишаване на посещаемостта е необходимо да се осигури помещение за самостоятелна спалня на децата, свързано със занималнята. Предвижда се пристройката да се изгради в северозападната част на сградата с приблизителни размери 12 на 5 метра.

1. **Съществуващо положение**

Сградата е общинска публична собственост, намираща се в УПИ Х, в кв. 15 по регулационният план на с.Батово. Изграждана е на два пъти – през 1951 година и през 1988 година. Застроената площ на сградата, съгласно документа за собственост е 688 кв.м. Тя е двуетажна, монолитна с носеща конструкция, състояща се от стоманобетонни плочи, греди, колони и тухлени шайби. Покривната конструкция е дървена четирискатна, покрита с керемиди. Първоначалното предназначение на сградата е за начално училище. През 1988 година се изгражда пристройка, която позволява учениците да учат до 8-ми клас, като са обособени помещения с отделен вход за детската градина. Електрическата инсталация на детската градина е отделена със самостоятелно табло. Отоплението на цялата сграда е чрез монтирано парно отопление с котел на течно гориво, като в помещенията на детската градина се използва и печка на твърдо гориво. Захранващата тръба свързваща паро-котелното и сградата е с диаметър 110 мм и е възможно да бъде засегната от така ситуираната пристройка.

1. **Предмет на възлагането**

Предвижда се да се проектира и изгради една стая, която ще служи за спалня на децата от детската градина в северозападната част на сградата, с полезна площ около 50 кв.м. Пристройката трябва да е долепена до стената на занималнята на децата, в която се предвижда отвор за връзка със спалното помещение.

Капацитетът на пристройката – спалня е 25 места. Спалното помещение е общо, като за всяко дете се предвижда самостоятелно легло (обзавеждането и оборудването не са предмет на настоящото възлагане).

Не се предвижда промяна на водопроводната и кализационната инсталация, като намесата в съществуващата електрическа инсталация следва да е възможно най-малък.

* 1. **ДЕЙНОСТИ ПРЕДВИДЕНИ ЗА ИЗПЪЛНЕНИЕ:**

За изпълнение на обществената поръчка се изпълняват следните дейности:

* 1. Изготвяне на инвестиционен проект във фаза „Технически проект“ по части: Архитектурна; Конструктивна; Геодезия; Електрическа; Отопление, вентилация, климатизация; Енергийна ефективност; План за безопасност и здраве.

Инвестиционният проект се изготвя на база издадена от главния архитект на общината виза за проектиране в обем и обхват в съответствие с изискванията на Закона за устройство на територията и законовите и подзаконовите нормативни актове, правилата, нормите и нормативите приложими към този вид строежи.

* 1. Изготвяне на оценка за съответствието на част конструктивна в съответствие с изискванията на чл.142, ал.10 от Закона за устройство на територията;
	2. Изпълнение на строителството, съгласно одобрения инвестиционен проект и издаденото разрешение за строеж и в съответствие с изискванията на Закона за устройство на територията и законовите и подзаконовите нормативни актове, правилата, нормите и нормативите приложими към този вид остроежи.
	3. Изпълнение на авторски надзор по време на строителството, съгласно чл.162, ал.2 от Закона за устройство на територията.
	4. **ОБХВАТ НА ДЕЙНОСТИТЕ**

*Обхватът на работа включва най-малко, но не се ограничава, в следните задължения на Изпълнителя по настоящата обществена поръчка:*

Извършване на предпроектни проучвания – оглед на място, заснемане на съществуващото положение.

Изготвяне на инвестиционен проект в съответствие с изискванията на възложителя и нормативната уредба; изготвяне на оценка за съответствието на част конструктивна.

Предаване на изготвения проект на Възложителя за извършване на оценка на съответствието и издаване на разрешение за строеж.

След влизане в сила на разрешението за строеж: Подготовка на строителната площадка; Доставка на суровини и материали, осигуряване на механизация, работна сила и всякакви услуги и дейности, необходими за изпълнение на строителството; Изпълнение на строително-монтажни работи в съответствие с одобрения проект, техническата спецификация и приложимите норми и правила за този вид дейност включително свързани с осигуряване на безопасни и здравословни условия на труд, включително и предписанията на строителния надзор и Възложителя; Упражняване на авторски надзор по време на строителството;

Въвеждане в експлоатация, изразяващо се в: единични и общи изпитвания, изготвяне и предаване на пълна екзекутивна документация на обекта;

Отстраняване на дефекти, констатирани при изпитванията и пробната експлоатация, както и отстраняване на дефекти през гаранционните срокове;

Изпълнение на всички изисквания към дейността на Изпълнителя съгласно приложимата нормативна уредба, тази спецификация и договора за изпълнение.

* 1. **ИЗИСКВАНИЯ ПО ОТНОШЕНИЕ НА НЯКОИ ОТ ДЕЙНОСТИТЕ**

**Всички дейности** по настоящата обществена поръчка се изпълняват при спазване и в съответствие с изискванията на нормативните актове по устройство на територията, опазване на околната среда, управление на отпадъците, енергийна ефективност, безопасност на труда и нормите свързани с изграждането на детски градини.

1. По отношение на инвестиционния проект:

Проектното решение да осигури възможно най-икономичния начин за реализиране на инвестиционното намерение.

Желание на Възложителя е да се предвиди изпълнението на „скатен“ покрив, с едностранен наклон на север, който да се изпълни с дървена конструкция и съответното подходящо покривно покритие.

Пространството да осигурява уютна атмосфера и да не затруднява свободното придвижване на децата. Повърхностите да позволяват лесна поддръжка, почистване и необходимата дезинфекция.

Захранването с електричество на стаята да се извърши от съществуващата ел.инсталация за детската градина.

Помещението да се отоплява, като през зимния период се поддържа постоянна температура в съответствие с хигиенните изисквания – за спалните – 18-22°. Отоплението на занималнята не се променя, като предвид това, че по северната фасада (към която се изгражда пристройката) са разположени радиатори е необходимо да се предвиди частично преместване на инсталацията (тръби и радиатор). Изискване на Възложителя е отоплениението да е с подходящ климатик съобразен с обема на помещението. В инвестиционния проект се предвижда конкретен модел и марка климатик/климатици.

С инвестиционния проект да се предвидят необходимите мерки осигуряващи енергийна ефективност.

Така разположената пристройка ще затвори прозореца на разливното – по северната фасада. Допустимо е демонтираната дограма, която отговаря на изискванията, да се използва при новото строителство. С проекта следва да се осигури естествено осветление в сервизните помещения.

Във връзка с изпълнение на строителството ще е необходимо да се предвиди и ремонт на мазилки и боя на помещението на занималнята и засегнатите сервизни помещения.

***Важно:*** *Инвестиционният проект следва да дава пълна информация за предвидените за извършване довършителни и инсталационни работи – спецификации, марки, вид, модел.*

Инвестиционният проект се представя в 3/три/ екземпляра на хартиен носител.

Целият проект /графични и текстови материали/ се предоставя в електронен вид в **pdf** формат, като текстовите материали се предоставят и в **doc** или **docх или txt**.

Проектантът е длъжен, за своя сметка, да отстрани всички недостатъци на проекта установени до влизане в сила на разрешението за строеж.

1. Изпълнение на строителството.

Начало на строителството е датата на съставяне на протокол за откриване на строителна площадка и за определяне на строителна линия и ниво - приложение № 2 на Наредба №3 за съставяне на актове и протоколи по време на строителството.

Край на строителството е датата на съставяне на констативен акт за установяване годността за приемане на строежа – приложение № 15 на Наредба №3.

При изпълнение на строителството се спазват правилата за изпълнение и приемане на отделните видове строителни и монтажни работи (ПИПСМР) и правилата за приемане на видовете строителни и монтажни работи.

Изпълнителят носи отговорност за изготвяне на необходимата документация за охарактеризиране на извършеното строителство.

Извън предмета на настоящата обществена поръчка е обзавеждането на изградената пристройка.

В предмета на настоящата поръчка са включени и:

* изпълнение на предвиденото отопление на пристройката, включително и доставката и монтажа на климатик/климатици;
* ремонт / освежаване/ на стените на занималнята, като при необходимост се извършват частични ремонти на шпакловка / мазилка;
* отстраняване на нанесените повреди вследствие на строителните дейности в помещения, по фасади и по околното пространство включително огради, тротоари и др.
1. Упражняване на авторски надзор по време на строителството.

Авторският надзор по време на строителството следва да гарантира пълното съответствие на извършващото се строителство с предвижданията на инвестиционния проект.

Замяна / подмяна на вид дейност или материал /модел, марка или друго/ е допустима само със съгласието на Възложителя или лице, оправомощено от него.

1. Дейности след въвеждане в експлоатация на строежа.

В гаранционните срокове от изпълнителя се отстраняват всички дефекти /скрити или не/ освен тези настъпили вследствие на „изключителни обстоятелства“ и тези причинени от недобросъвестна експлоатация.

*„Изключителни обстоятелства“ са съгласно §2, т.17 от ДР на ЗОП*

* 1. **СРОК ЗА ИЗПЪЛНЕНИЕ НА ПОРЪЧКАТА**

Сроковете за изпълнение на отделните дейности са съгласно предложението на изпълнителя, като не могат да бъдат повече от :

* 15 дни за изготвяне на инвестиционен проект;
* 60 дни за изпълнение на строителство;
* 7 дни след подписване на Констативен акт обр.15 – за предаване на цялата документация, свързана със строителството на Възложителя;
* 7 дни след получаване на известието, че е установен дефект в гаранционните срокове изпълнителят уведомява Възложителя за начините и сроковете за отстраняване на дефекта.

Срокът за изготвяне на инвестиционен проект е от датата на влизане в сила на договора до датата на предаване на изготвения проект на Възложителя. Изпълнителят отстранява всички констатирани недостатъци в проекта в сроковете определени от Възложителя.

Датата на протокол за откриване на строителна площадка и за определяне на строителна линия и ниво - приложение № 2 на Наредба №3 за съставяне на актове и протоколи по време на строителството се счита за начало на строителството. Датата на съставяне на констативен акт за установяване годността за приемане на строежа – приложение № 15 на Наредба №3 е край на строителството. Всички недостатъци, констатирани при съставянето на констативен акт за установяване годността за приемане на строежа се отстраняват в срок не по-дълъг от 14 (четиринадесет) дни след подписване на акта.

* 1. **ПРИЕМАНЕ НА ИЗПЪЛНЕНИЕТО**
	2. Инвестиционен проект:

При предаването на инвестиционния проект на Възложителя се съставя протокол за предаване. Възложителят в срок до 5 (пет) работни дни следва да приеме изработката или да уведоми Изпълнителя за установените недостатъци и сроковете за отсраняването им.

* 1. Строителство

Завършеното строителство се приема съгласно дейставщата нормативна уредба.

За всяко предаване или приемане на документи се съставя съответния протокол.

Възложителят може да поиска съставяне на протоколи за приемане на отделни видове дейности или СМР извън определените в нормативната уредба.

* 1. Отстраняване на дефекти в гаранционните срокове.

Преди започване на работа по отстраняване на дефекти се съставя протокол, с който се определят начините и сроковете за отстраняване на дефекта.

Отстраняването на дефекта се установява от представители на Възложителя и Изпълнителя и се документаира с протокол, съставен не по-късно 7 дни след приключване на изпълнението.

* 1. **ИЗПЪЛНИТЕЛ**

Изпълнителят на поръчката следва да е строител по смисъла на чл.163 от закона за устройство на територията и да има право да извършва строителство на територията на Република България на строежи четвърта категория, съгласно чл.137, ал.1, т.4, „б“ от Закона за устройство на територията (ЗУТ).

Изпълнителят на поръчката следва да е проектант по смисъла на чл.162, ал.1 от ЗУТ – да включва в състава си физически лица с необходимата проектантска правоспособност.

Екип за изпълнение на поръчката:

* 1. Проектанти с пълна проектантска правоспособност по специалности:
* Архитектура;
* Конструкции;
* Геодезия;
* Електричерски инсталации;
* Отопление, вентилация и климатизация;
* Енергийна ефективност;
* Водоснабдяване и канализация.
* План за безопасност и здраве
* Технически контрол по част конструктивна
	1. Екип за изпълнение на строителството:
* Технически ръководител;
* Контрол по качеството;
* Експерт по безопасност и здраве

Юридическото лице, което ще изпълнява строителството и физическите лица – проектанти следва да са застраховани по реда на Наредбата за условията и реда за задължително застраховане в проектирането и строителството в съответствие с изискванията на чл.171 или чл.171а или чл. 173 от ЗУТ.

Минималната застрахователна сума следва да е в съответствие с чл.5, ал.1 и ал.2 от Наредбата за условията и реда за задължително застраховане в проектирането и строителството: за физическо лице проектант – 50 000 лева, а за строителя – 100 000 лева.

Застраховка „Професионална отговорност“ се поддържа до изтичане на гаранционните срокове на изпълненото строителство.

Изготвил:

инж.Таня Василева

*Директор УТСОСПООС*